Il-pandemija ġiegħlet lill-Parlament jillimita l-laqgħat fiżiċi u jaħdem mill-bogħod, iżda l-Membri tal-PE xorta jistgħu japprovaw miżuri urġenti tal-UE biex tiġi miġġielda l-pandemija. Il-Parlament qed ikompli jwettaq il-funzjonijiet ewlenin tiegħu – jgħaddi l-liġijiet, japprova l-baġit tal-UE, jissorvelja l-Kummissjoni – anke fi żmien il-COVID-19. Kemm il-kumitati kif ukoll il-plenarja qed jiffokaw fuq l-azzjonijiet meħtieġa biex l-UE tirrispondi għall-kriżi. Skopri kif fil-vidjo tagħna. Bħal miljuni ta' Ewropej oħra, il-Membri tal-PE u l-membri tal-persunal tal-Parlament qed jaħdmu mid-dar minħabba l-kwarantina u t-tbegħid soċjali li jinsabu fis-seħħ biex jiġi limitat it-tixrid tal-coronavirus. Bis-saħħa tat-teknoloġija u l-aċċellerazzjoni tal-leġiżlazzjoni, il-Membri tal-PE jistgħu jimplimentaw il-miżuri li l-Ewropa teħtieġ biex tiġġieled il-pandemija u l-konsegwenzi tagħha. "Naturalment, kellna nnaqqsu r-ritmu. Iżda bqajna għaddejjin, għax id-demokrazija ma tistax tiġi sospiża f'nofs kriżi daqshekk drammatika ... Bħala leġiżlaturi, għandna l-mezzi, il-possibbiltà u d-dmir li ngħinu", qal il-President tal-PE Sassoli qabel l-ewwel fejn qatt ittieħdet votazzjoni mill-bogħod. Plenarja Għall-plenarja tiegħu tas-26 ta' Marzu, il-Parlament stabbilixxa għall-ewwel darba proċedura ta' votazzjoni mill-bogħod. Preċedentement votazzjoni kienet tirrikjedi preżenza fiżika. Skont ir-regoli, id-dritt tal-vot huwa wieħed personali u l-Membri tal-PE jitfgħu l-vot tagħhom individwalment u personalment. Għalhekk, il-Parlament għażel li jmur għal votazzjoni mill-bogħod permezz tal-email. Il-Membri rċevew il-poloz tal-votazzjoni b'mod elettroniku, imbagħad imlewhom u rritornawhom permezz tal-email. Ittieħdet votazzjoni waħda għall-emendi. Din is-sistema ta' votazzjoni mill-bogħod hija temporanja u valida sal-31 ta' Lulju, sakemm ma tiġix estiża b'deċiżjoni tal- Fil-votazzjoni mill-bogħod tas-26 ta' Marzu, il-Membri tal-PE adottaw kważi unanimament tliet proposti urġenti biex jgħinu lin-nies u lin-negozji jindirizzaw il-kriżi. B'mod eċċezzjonali, is-sessjonijiet plenarji bħalissa mhumiex qed isiru fis-sede tal-Parlament fi Strasburgu. Din il-miżura temporanja u straordinarja se titneħħa hekk kif il-kundizzjonijiet jippermettu, probabbilment wara s-sajf. Is-sessjoni plenarja sussegwenti saret il-Ħamis 16 u l-Ġimgħa 17 ta' April fi Brussell. Kumitati Il-ħidma fil- wkoll ġiet adattata, u l-laqgħat qed isiru permezz tal-vidjokonferenzi. Dan ma waqqafx lill-Membri tal-PE milli jiddiskutu suġġetti urġenti mal-kummissarji u mal-awtoritajiet nazzjonali bħas-sitwazzjoni tal-COVID-19 fil-kampijiet tar-refuġjati fil-Greċja. Bis-sistema attwali tal-laqgħat mill-bogħod inżammu wkoll l-interpretazzjoni u l-votazzjoni fil-livell tal-kumitati. il-kalendarju l-ġdid tal-attivitajiet tal-PE li ntlaħaq qbil dwaru mill-Konferenza tal-Presidenti fit-2 ta' April, il-laqgħat tal-kumitati issa jistgħu jsiru fil-ġimgħat sofor, b'enfasi fuq il-miżuri biex tiġi miġġielda l-kriżi tal-coronavirus. Gruppi politiċi u korpi governattivi Is-seba' gruppi politiċi l-korpi governattivi tal-Parlament, bħalma hi l-Konferenza tal-Presidenti, ukoll qed ikomplu l-ħidma tagħhom mill-bogħod. Aktar informazzjoni Il-laqgħat tal-plenarja u tal-kumitati qed ikomplu jixxandru fuq l-internet: In-Newshub tal-PE – Segwi l-Membri tal-PE fuq il-midja soċjali: Stqarrija għall-istampa dwar il-plenarja li jmiss: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF